laion/Wikipedia-Exotic huggingface dataset:
אריאל מליאר

אריאל (אריק) מליאר (נולד ב-5 במרץ 2000) הוא שחיין פאראלימפי ישראלי. מליאר נולד עם שיתוק מוחין במרכז הרפואי בני ציון שבחיפה, לאלכס ולדיאנה. אחיו התאום, מארק מליאר, הוא שחיין ואלוף פאראלימפי המתחרה בדרגת נכות S7. מליאר סובל משיתוק ביד שמאל ובשתי רגליו. הוא החל להתאמן בשחייה בגיל 5 יחד עם אחיו כחלק מטיפול הידרו-תרפי. לאחר מספר שנים עברו לנבחרת השחייה של איל"ן חיפה והוא מתאמן בבריכת איל"ן בקריית חיים, בהדרכת יעקב ביננסון. במהלך השנים הראשונות התחרה בתחרויות ארציות, ועם הצלחותיו התקדם לאליפויות אירופה והעולם. בשנת 2018 דורג במקום השמיני באליפות אירופה ובשנת 2019 דורג תשיעי באליפות העולם. במשחקים הפאראלימפיים טוקיו (2020) התחרה בארבעה משחים בדרגת נכות S4. במשחה 50 מטר בסגנון חופשי העפיל למשחה הגמר וסיים במקום השביעי עם תוצאה של 41.70 שניות, ובשלושה משחים השתתף במשחה המוקדמות: במשחה 50 מטר בסגנון גב סיים את משחה המוקדמות עם תוצאה של 58.81 שניות, במשחה 100 מטר בסגנון חופשי סיים את משחה המוקדמות עם תוצאה של 1:36.04 דקות ובמשחה 200 מטר בסגנון חופשי סיים את משחה המוקדמות עם תוצאה של 3:38.51 דקות. מליאר מתגורר בקריית מוצקין. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אריאל מליאר, באתר TheSports.org (באנגלית) ליאור ברטל, ‏הכירו את השחיין הפראלימפי מארק מליאר, באתר דבר העובדים בארץ ישראל, 9 בספטמבר 2019 אריאל מליאר באתר הוועד הפאראלימפי הישראלי
שאול וג'ימה

שאול וג'ימה הוא ספורטאי בענף ספורט נכים לשעבר. וג'ימה השתתף לראשונה במשחקי סטוק מנדוויל בשנת 1970. הוא היה חבר איל"ן בפתח תקווה והתבלט כשחקן כדורסל כיסאות גלגלים בליגה הלאומית. כחבר נבחרת ישראל בכדורסל בכיסאות גלגלים השתתף פעמיים במשחקים הפאראלימפיים. במשחקים הפאראלימפיים היידלברג (1972) היה שותף לזכיית הנבחרת במדליית כסף ובמשחקים הפאראלימפיים ארנהם (1980) היה שותף לזכייה במדליית זהב. וג'ימה פעיל גם כשחקן טניס כיסאות גלגלים. נבחרת "אילן" למשחקי סטוקמנדוויל, למרחב, 15 ביולי 1970 אברהם תשובה, אילן פ"ת – בראש ליגת הכדורסל לנכים, מעריב, 15 בינואר 1978 פרופיל אישי, באתר הפדרציה הבין-לאומית לטניס (באנגלית) ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
קרופייה

קרופייה, קרופייר או דילר הוא אדם הממונה לסייע בהתנהלות המשחק בשולחן הימורים. קרופיירים מועסקים בדרך כלל בבתי קזינו. במקור "קרופייר" היה השם של האדם שעמד מאחורי המהמר, עם עודף של מזומנים כדי לגבות אותו במהלך הימורים. המילה נגזרה מ"קרופ" (החלק האחורי של הסוס) והייתה בדרך אנלוגיה למי שרכב מאחור על סוס. מאוחר יותר התייחסה המילה לאחד שהועסק באיסוף הכסף משולחן משחקים. פירוש המילה "דילר" במקור הוא מי שהיה אחראי על חלוקת הקלפים או השחקן בעמדת הדילר, ללא קשר לשאלה אם אותו שחקן היה אחראי על חלוקת הקלפים או לא. שיטות ההכשרה להפוך לקרופייה קזינו משתנות ממדינה למדינה. בצפון אמריקה, בלאק ג'ק הוא כמעט תמיד המשחק שהדילרים לומדים קודם, מכיוון שהוא פשוט ופופולרי, ובמקרה שהדילר עושה שגיאות בבלאק ג'ק העלות אינה גבוהה מידי לקזינו. באירופה, קרופיירים נוטים קודם כל ללמוד רולטה. משחקים מורכבים ועמוסים כמו craps, עם מערכות תשלומים מסובכות וכו', שמורים בדרך כלל לדילרים המוכשרים ביותר. ישנן גם מכללות ומוסדות חינוך המציעים קורסי הכשרה של קרופיירים, המכונים באופן רשמי אימון תפעול קזינו. מלבד קורסים, יש שורה של שיעורים פרטיים זמינים במדיה החברתית, בפורומים של פוקר ובמדורי מודעות ברחבי העולם, שמאפשרים לימוד המקצוע תוך מתן תשומת לב אחד על אחד לחניך. בתי קזינו מציעים גם תוכנית הכשרה פנימית. קרופייר אמריקאי, אוסטרלי, קנדי ובריטי נדרש להגיש בקשה לרישיון הימורים. רישיון זה כולל בדיקות רקע משטרתיות ובדיקות דירוג אשראי, כדי לעזור לקבוע אם הם זכאים להתחיל בעבודה. קרופיירים אינם מורשים לעשות עסקאות בקזינו עד להנפקת רישיון זה. כמקובל עם צוותי שירות לקוחות בארצות הברית ובמקומות נוספים, קרופיירים תלויים בטיפים כדי להפוך את שכרם לכדאי. בעוד שלקרופייר תאורטית לא אמור להיות עניין אישי בתוצאת המשחק, שחקן מצליח נוהג לתת טיפים לקרופייר, במיוחד בבתי קזינו אמריקאיים. לעיתים קרובות טיפים מצטברים ומחולקים בין כל הצוות. קשר עם לקוחות אסור ורוב בתי הקזינו מונעים מצוות ההימורים שלהם להיראות מעשן או אפילו להיראות במדים מחוץ לקזינו. כמה אסטרטגיות הימורים כוללות הצעות לתת טיפ לדילר על מנת ליצור אווירה טובה ולשפר את מצב הרוח של הדילר. על פי אסטרטגיות אלו, הטיפ עשוי אפילו לגרום לדילר לערבב את הקלפים בתדירות נמוכה יותר ובכך לאפשר מעקב קל יותר אחר קלפים מסוימים. בתי הקזינו באוסטרליה אוסרים על דילרים לקבל טיפים. מכיוון שבתי קזינו נוטים לאפשר עישון בקומת ההימורים, קרופיירים חשופים לעישון פסיבי. הערכת סכנה בריאותית של כמה בתי קזינו בלאס וגאס הראתה שקרופיירים שאינם מעשנים סבלו ממחלות בדרכי הנשימה יותר מאשר עמיתיהם המנהליים בבתי הקזינו, והיו להם קוטינין ו-NNAL (מרכיבים של עישון פסיבי) בדגימות השתן שלהם. בריטניה אסרה על עישון בכל המקומות הציבוריים, כולל בתי קזינו, בשנת 2007. דילר פוקר (אנ') מדיה וקבצים בנושא קרופייה בוויקישיתוף Oxford English Dictionary, Croupier "Definition of Dealer". PokerZone.{{cite web}}: תחזוקה - ציטוט: url-status (link) "Career advice – Job tips for workers and job seekers – Jobboom -". jobboomcc.canoe.ca. "Criminal record checks". Gambling Commission. נבדק ב-2023-05-13. "Land Casino rules". casinoobserver.com. אורכב מ-המקור ב-2016-03-03. נבדק ב-2010-09-25. "Casino". נבדק ב-2011-07-25. West, Christine. Secondhand Smoke and Casino Dealers. National Institute for Occupational Safety and Health. June 16, 2009. "Smoke ban bill details released". 27 באוקטובר 2005 – via news.bbc.co.uk. {{cite news}}: (עזרה)
גלה (כפר)

גלה (בהונגרית: Gölle) הוא כפר קטן במחוז שומוג', נפת קאפושוואר שבהונגריה. היישוב ממוקם בגבול המזרחי של מחוז שומוג', ניתן להגיע אליו בכביש ציבורי המחבר בין כבישים 6503 בין באטה - איגאל וכביש 6517 בין קפושפולה - לאפאפה. תחנת הרכבת הקרובה ביותר נמצאת בבאטה, על קו הרכבת דומבובאר–ג'קנש ( תחנת הרכבת באטה). בסמל היישוב ניתן לראות כתר וסוס לבן. לפי המסורת בלה הרביעי, מלך הונגריה ופמלייתו הלכו לאיבוד באזור הזה כשברחו מהמונגולים (פלישת המונגולים לאירופה), והצמיתים שחיו שם הראו להם את הדרך לדלמטיה. שם סוסו של המלך היה גלה (Gölle). על כן ממנו קיבל היישוב את שמו. הכפר מוזכר לראשונה במסמך משנת 1550. לאחר הכיבוש הונגריה על ידי העות'מאנים והחורבן שהטורקים גרמו, הכפר אוכלס שוב ב-1618. התושבים היו הונגרים קתולים. בין בעלי הכפר באותו הזמן, המשמעותית ביותר הייתא משפחת דרשפי. במאה ה-19 היו כאן אחוזות גם לנסיכים לבית אסטרהאזי ולמשפחת המרכיז פלביצ'יני (Pallavicini család). גלה היה יישוב משמעותי יותר בתחילת המאה ה-20, עם יותר מ-2,700 תושבים. האזור מסביב לגלה היה אזור חקלאי מפורסם מאז ימי קדם. הוא היה מפורסם באדמות החקלאיות הטובות שלו ובחיות המשק האיכותיות שלו. חקלאי הכפר זכו במדליות במספר תערוכות עם בעלי החיים שגידלו. בגבול הכפר נוצרו כמה ערבות קטנות, רובן כבר אינן קיימות או נספחו ליישובים אחרים. בכפר יש מוזיאון זיכרון במקום הולדתו של יליד הכפר המפורסם, הסופר אישטוואן פקטה (István Fekete). המוזיאון שופץ ב-29 בנובמבר 2012. כמו כן, הוקם מוזיאון במקום הולדתה של השחקנית והזמרת חסידת אומות העולם ואלי ראץ, שנולדה אף היא בגלה. קבריהם של שני האנשים המפורסמים האלה נמצאים בבית הקברות של הכפר. יש רק מבנה אחד מוגן בגלה: הכנסייה הקתולית. מצפון לכפר, בפאתי היישוב, נמצאת "קפלת קבר שרנל" בהריסות, שהיא אנדרטה לאומית רשומה לשימור. נאנדור ארי (Nándor Őri) מגלה יצר את אוסף לבני הבריק המוטבעים שלו בשנת 2009, המורכב מכ-500 פריטים. ב-2016 הוא הוסף ונכלל גם בערכי האוצר של מחוז שומוג'. מיקלוש היידו (במקור מיקשה הוניג, 1879 – תל-ליטוינסקי, ישראל, 1956) היה עורך דין יהודי-הונגרי-ישראלי, עיתונאי, סופר, עורך עיתון, פעיל ציבורי בקהילה היהודית בבודפשט ופעיל ציוני. 'ואלי ראץ' (1911 – 1997) הייתה שחקנית קולנוע ותיאטרון וזמרת, יקירת הציבור ההונגרי. הוענק לה תואר "חסידת אומות העולם" על ידי יד ושם בירושלים, על הצלת יהודים בימי השואה. בית הנצחה אישטוואן פקטה לוח זיכרון על בית הולדתו של אישטוואן פקטה פסל חזה של אישטוואן פקטה עמוד אימקולאטה (Immaculata) קלוואריה צלב וקפלת בית הקברות לוח זיכרון על קיר הקפלה קברו של אישטוואן פקטה אתר האינטרנט הרשמי של גלה (בהונגרית) מדיה וקבצים בנושא גלה בוויקישיתוף אתר השלטון העצמי העירוני גלה בית הזיכרון של אישטוואן פקטה, גלה אתר לזכרו של ואלי ראץ "Gölle műemlékei és regisztrált műemléki értékei". נבדק ב-2013-06-11.
אדרנלין (ספר)

אדרנלין: סיפורי שלא סוּפר (באיטלקית: Adrenalina: My Untold Stories) הוא האוטוביוגרפיה השנייה של הכדורגלן השוודי זלאטן איברהימוביץ', שנכתבה יחד עם העיתונאי האיטלקי לואיג'י גרלנדו מהלה גזטה דלו ספורט, ופורסמה לראשונה באיטלקית בדצמבר 2021. איברהימוביץ' פותח את הספר באמירה "בסדר אני מוותר. אני בן ארבעים. אני אֵל, אבל אֵל שמתבגר". הוא מתאר את שם הספר, אדרנלין, כ"מילת המפתח של חיי". הוא מספר על התקופה שלו במנצ'סטר יונייטד ומתאר אותם כבעלי "מנטליות קטנה וסגורה" למרות עושרם ויוקרתם; הוא טוען שהם הורידו פאונד אחד מהמשכורת שלו מפני ששתה בקבוק מיץ ממיני בר בבית מלון. הוא מספר כי בתקופתו בפריז סן-ז'רמן השחקנים היו חסרי משמעת, ואומר כי הציע להחליף את לאונרדו כמנהל המקצועי של הקבוצה. הוא טוען שחברו למילאן, הקאן צ'להאנולו, ניצל את דום הלב של כריסטיאן אריקסן כדי לתפוס את מקומו ביריבה העירונית, אינטר מילאנו, ומוסיף כי צ'להאנולו ואנטה רביץ' יכולים לשחק טוב רק כשהוא בקבוצה שלהם. אדרנלין עמד בראש רשימת רבי המכר באיטליה בדצמבר 2021, לפני ספריהם של קן פולט ודונאטו קאריסי. הספר הופץ באותו חודש גם בשוודיה, ועמד בראש מצעד ספרי העיון, לפני הביוגרפיה של הדי ג'יי אביצ'י. זלאטן: רציתי לקחת אליפות בנאפולי כמו מראדונה, באתר ONE‏, 1 בדצמבר 2021 Anthony, Andrew (2022-08-02). "Adrenaline by Zlatan Ibrahimović review – he doesn't just talk a good game". The Guardian (באנגלית בריטית). ISSN 0261-3077. נבדק ב-2023-08-17. MARCO BRUNA, Zlatan Ibrahimovic dribbla tutti e va primo in classifica (dei libri), Corriere della Sera, ‏2021-12-17 (באיטלקית) James Horncastle, Zlatan Ibrahimovic on Man Utd’s ‘small mentality’: ‘They made me pay £1 for a fruit juice’, The Athletic (באנגלית) Lorenzo Bettoni, ‘Irritated’ Leonardo hits back at Ibrahimovic over PSG claims, football-italia, ‏20 בדצמבר 2021 Ibrahimovic: "Calhanoglu se aprovechó de la tragedia de Eriksen", MARCA, ‏2021-12-07 (בספרדית) Sölve Dahlgren, Topplista december 2021: Fackböcker, Boktugg.se, ‏2022-01-07 (בשוודית)
נגוסה

האם התכוונתם ל... אברהם נגוסה – פוליטיקאי ישראלי אביבה נגוסה – שחקנית ישראלית טדי נגוסה – ראפר ישראלי נגוס – תואר אצולה אתיופיים
סלמה פראיואלו

סלמה סלסטה פראיואלו אייגנגונו (בספרדית: Salma Celeste Paralluelo Ayingono; נולדה ב-13 בנובמבר 2003) היא אצנית לשעבר ושחקנית כדורגל ספרדייה, המשחקת בעמדת קיצונית שמאלית בקבוצת ברצלונה ובנבחרת ספרד. פראיואלו נולדה בסרגוסה, בספרד, לאב ספרדי ואם מגינאה המשוונית. האם הגיעה לספרד על מנת לטפל בבנה מנישואים קודמים שסבל מפגם חמור בראיה. בדצמבר 2012, הוא נעלם בסרגוסה ולאחר כחודש נמצאה גופתו. לפראיואלו שני אחים ששניהם שחקני כדורגל גם כן. פארוולו החלה לשחק כדורגל במועדון סן חוזה בסרגוסה ולאחר מכן עברה למועדון סרגוסה סי אף אף. בעונת 2019/20 חתמה פראיואלו בוויאריאל. היא שחקה במועדון כ-3 עונות ובשנת 2022 הייתה מועמדת לפרס פושקאש על שער שכבשה במדי המועדון נגד ברצלונה. פראיואלו חתמה בברצלונה בעונת 23–2022 לאחר תום חוזהה בוויאריאל. בעונת 23–2022 זכתה עם קבוצתה באליפות ספרד ובליגת האלופות ואף עלתה בהרכב במשחק הגמר. פרוואלו בחרה לשחק בנבחרת ספרד על אף שיכלה לשחק גם בנבחרת גינאה המשוונית. היא זכתה עם הנבחרות הצעירות באליפות העולם בכדורגל נשים עד גיל 17 ואליפות אירופה בכדורגל נשים עד גיל 17 ב-2018 ובשנת 2022 באליפות העולם בכדורגל נשים עד גיל 20. היא ערכה את הופעת הבכורה שלה בנבחרת הבוגרת ב-11 בנובמבר 2022 במשחק ידידות מול נבחרת ארגנטינה. פראיואלו זומנה לגביע העולם בכדורגל נשים 2023 בו נבחרתה העפילה לגמר. פרוואלו כבשה שער ניצחון ברבע הגמר מול הולנד בהארכה וכן את השער הראשון בחצי הגמר מול נבחרת שוודיה. פראיואלו התחילה במועדון האתלטיקה של סן חוזה בסרגוסה והצטרפה לאחר מכן למועדון סקופריו-71 גם כן בסרגוסה. היא זכתה במדליה הראשונה שלה ב-2019 בריצת 400 מטר באליפות ספרד באתלטיקה קלה. הזכייה אפשרה לה להשתתף באליפות אירופה באתלטיקה באולם 2019. היא זכתה ב-2019 ב2 מדליות נוספות באליפות אירופה לנוער בבאקו. אליפות ספרד (1): 2022/23 ליגת האלופות (1): 2022/23 נבחרת ספרד בכדורגל נשים גביע העולם בכדורגל נשים: 2023 אליפות העולם בכדורגל נשים עד גיל 17: 2018 אליפות אירופה בכדורגל נשים עד גיל 17: 2018 אליפות העולם בכדורגל נשים עד גיל 20: 2022 מקום 3 בכדור הזהב לנשים 2023 מדיה וקבצים בנושא סלמה פראיואלו בוויקישיתוף סלמה פראיואלו, ברשת החברתית אקס (טוויטר) סלמה פראיואלו, ברשת החברתית אינסטגרם סלמה פראיואלו, באתר Soccerdonna (בגרמנית) סלמה פראיואלו, באתר Soccerway סלמה פראיואלו, באתר WorldFootball.net סלמה פראיואלו, באתר FootballDatabase.eu סלמה פראיואלו, באתר ESPN מידע על סלמה פראיואלו באתר הרשמי של ברצלונה, באתר FC Barcelona מידע על סלמה פראיואלו, באתר BDFutbol Torrado, Sara Cuesta (2020-11-01). "Salma Paralluelo, la futbolista y velocista que bate todos los récords". El País. ISSN 1134-6582. נבדק ב-2023-08-17. Heraldo de Aragón, Denuncian la desaparición de un joven universitario en Zaragoza, heraldo.es UEFA.com, Barcelona 3-2 Wolfsburg: Blaugrana comeback seals second Women's Champions League final win, UEFA.com, ‏2023-06-03 Downey, Sophie (2023-08-15). "Spain reach their first Women's World Cup final as late winner sinks Sweden". The Guardian. ISSN 0261-3077. נבדק ב-2023-08-17.
Body Language (שיר של קווין)

"Body Language" (בעברית: "שפת גוף"; לעיתים מוצג כ-"Body Language ↑⬱") הוא סינגל של להקת הרוק הבריטית קווין מאלבומם Hot Space משנת 1982. השיר נכתב על ידי סולן הלהקה פרדי מרקיורי והפך ללהיט בצפון אמריקה, שם זכה להשמעות מרובות ברדיו. עם זאת, השיר זכה לתגובה פושרת בבריטניה. השיר היה הסינגל השני ששוחרר מאלבומם Hot Space. הקליפ לשיר היה הראשון שנאסר לצפייה ב־MTV בגלל העירום שבו, על אף שחברי הלהקה היו לבושים באופן מלא. ההצלחה המאסיבית של Another One Bites the Dust אפשרה לקווין לנטוש באופן זמני את שורשי הגלאם רוק שלהם בשנות ה-80 המוקדמות, ולנסות ללכת על סגנון של דיסקו, פאנק (Funk) ומוזיקת נשמה. Body Language ואלבום האם שלו Hot Space היו התוצאות לשינוי הנ"ל. השיר בולט בכך שכמעט ואין בו שימוש בגיטרה; אקורדי גיטרה אטמוספיריים מנקדים את השיר באופן מצומצם, בעוד ריף קצר בן שני צלילים נשמע במהלך הפייד אאוט. התכונה המרכזית של השיר, הייתה ההפקה המינימלית והדלילה שלו, עם הבלטה של מילים "מרומזות" (סוגסטיביות), בס סינתיסייזי צמוד (נוגן על Oberheim OB-X) עם גניחות ואנחות של כותב השיר פרדי מרקיורי. השיר נוגן פעמיים במהלך סיבוב ההופעות האירופאי של Hot Space, עם הביצוע הראשון לשיר בווינה ב-13 במאי. לעיתים קרובות הוא זכה לתגובה פושרת, אם כי העיבוד החי היה שונה מאוד מזה של האולפן. השיר הושמע מדי ערב ברגל של ארצות הברית ושל יפן, שם השיר זכה להצלחה מסחרית יותר. השם המלא של השיר, כפי שהודפס הן בסינגל והן באלבום עצמו, הוא "Body Language ↑⬱". השימוש וההיגוי בחיצים מעולם לא הוסבר על ידי מי מחברי קווין, אם כי החיצים אכן הופיעו כחלק מעטיפת הסינגל של הסינגל ובקליפ שלו, שם הם צוירו על גופן של דוגמניות, בעוד פרדי מרקיורי לבש גם חולצות וז'קט עור לבן במהלך סיבוב ההופעות שהראו עיצובים דומים של חיצים. השיר כולל ליין בס סינת'י קצבי וייחודי כסאונד ראשוני שמנגן מרקוירי, מה שהופך את Body Language לאחד משירי הלהקה הבודדים שלא כללו את הבסיסט ג'ון דיקון בהקלטה (אם כי הוא הופיע בקליפ עצמו). בריאן מיי השתתף גם בקצרה בנגינת גיטרה, בהיותו אחת התרומות הפחות משמעותיות שלו לסינגל של קווין. השינוי הדרסטי גרם לסינגל להגיע למקום ה-25 במצעדים באנגליה. עם זאת, השיר הצליח יותר בארצות הברית, שם נראה היה שהאמריקאים תומכים הרבה יותר בגיחות של קווין למוזיקת דאנס. "Body Language" הגיע למקום ה-11 בבילבורד הוט 100 ולמקום ה-30 במצעד ה"נשמה". הבי-סייד לשיר הוא "Life Is Real (Song for Lennon)" כשהסינגל לשיר הנ"ל שוחרר קצת יותר משנה לאחר רצח חבר הביטלס לשעבר (ג'ון לנון). בארצות הברית, הקליפ הנלווה גרם לכמות גדולה של מחלוקת. בשל הגוונים הארוטיים שלו בתוספת עור וזיעה בשפע, הוא הוערך כלא מתאים לקהל הטלוויזיה ב-1982. בסקירה של הרולינג סטון, המבקר ג'ון מילווארד תיאר את השיר כ"חתיכת פאנק לא כיפית". פרדי מרקיורי - קולות ראשיים וקולות רקע, סינתיסייזר, Linn LM-1, synth bass בריאן מיי - גיטרה חשמלית רוג'ר טיילור - תופים אלקטרוניים מידע על היצירה "Body Language" באתר מיוזיק בריינז סרטון השיר "Body Language" באתר יוטיוב John Milward (10 June 1982). Hot Space. Rolling Stone. Retrieved 9 June 2013. "The Best of Queen", Series: Piano/Vocal/Guitar Artist Songbook Artist: Queen, Hal Leonard. Erlewine, Stephen Thomas (13 ביולי 2023). "Essential Queen: 40 songs that will rock you". The A.V. Club. {{cite web}}: (עזרה)
סאם רוג'רס

סמואל ג'רארד רוג'רס (באנגלית: Samual Jarard Rogers; נולד ב-17 במאי 1999 בסיאטל שבוושינגטון, ארצות הברית) הוא כדורגלן אמריקאי המשחק בעמדת הבלם בקבוצת לילסטרום מליגת העל הנורווגית ובנבחרת ארצות הברית. רוג'רס גדל במחלקת הנוער של סיאטל סאונדרס. ב-26 במרץ 2017 החל לשחק בקבוצת המילואים של המועדון במסגרת ליגת ה-USL. הוא ערך 64 הופעות ליגה במדי קבוצת המילואים, בהן הבקיע שלושה שערים. ב-20 באפריל 2021 חתם רוג'רס באוקלהומה סיטי אנרג'י מה-USL, במדיה ערך 12 הופעות ליגה. ב-9 באוגוסט 2021 הושאל רוג'רס להאמקאם מליגת המשנה הנורווגית עד לתום עונת 2021. הוא ערך 17 הופעות ליגה במהלך תקופת ההשאלה, בהן הבקיע שער אחד. האמקאם העפילה בתום העונה לליגת העל הנורווגית, ורוג'רס חתם על חוזה קבוע במועדון. ב-10 בפברואר 2022, חודש אחרי שחתם על חוזה קבוע בהאמקאם ומבלי ששיחק במדיה מאז חתימה זו, חתם רוג'רס ברוזנבורג מליגת העל הנורווגית. בעונת 2022 הוא ערך 23 הופעות ליגה במדי המועדון, בהן הבקיע ששה שערים. רוג'רס זכה עם נבחרת ארצות הברית עד גיל 20 בגביע הזהב עד גיל 20 בשנת 2018. ב-28 בינואר 2023 ערך את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות. גביע הזהב עד גיל 20 נבחרת ארצות הברית עד גיל 20 (1): 2018 סאם רוג'רס, באתר Transfermarkt סאם רוג'רס, באתר Soccerway סאם רוג'רס, באתר BDFutbol סאם רוג'רס, באתר WorldFootball.net סאם רוג'רס, באתר National Football Teams סאם רוג'רס, באתר FootballDatabase.eu סאם רוג'רס, באתר ESPN American defender to HamKam באתר הרשמי של האמקאם, 9 באוגוסט 2021 (בנורווגית) Sam Rogers joins us in Eliteserien באתר הרשמי של האמקאם, 1 בינואר 2022 (בנורווגית) Sam Rogers to Rosenborg- באתר הרשמי של האמקאם, 10 בפברואר 2022 (בנורווגית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאם רוג'רס".
פיני איפרגן

פיני איפרגן הוא פרופסור לפילוסופיה, ראש המחלקה לפילוסופיה באוניברסיטת בר-אילן ומנהל שותף של מרכז שפינוזה במכון ון ליר בירושלים, יחד עם ד"ר דרור ינון. תחומי המחקר העיקריים שלו הם פילוסופיה גרמנית קלאסית ואידיאליזם גרמני בדגש על הגותם של קאנט והגל. איפרגן למד בין השנים 1988–1991 לתואר ראשון בסטטיסטיקה ופילוסופיה, בין השנים 1992–1996 למד לתואר שני בפילוסופיה, עבודת התיזה שלו עסקה ב"'מדע הלוגיקה' של הגל כביקורת על המטפיזיקה של הדוגמטיות - דיון בפרשנות גרמנית בת זמננו - מ' טוינסין וה"פ פולדה. בין השנים 1996 - 2002 כתב עבודת דוקטורט בהנחייתו של פרופסור ירמיהו יובל בנושא "הטרגדיה בחיים האתייים: מחשבת היגל בין תיאוריה לפרקסיס". את שלושת תאריו למד באוניברסיטה העברית בירושלים. בשנת 2013 זכה במלגת הקרן הלאומית למדע עבור ספרו Autonomy, Alienation, and the Ethical Life: The Jena Lectures 1803–1806 ("אוטונומיה, ניכור, והחיים האתיים: הרצאות ינה 1803–1806") שיצא לאור ב-2014. הטרגדיה בחיים האתיים: הפילוסופיה של הגל ורוח המודרניות, הוצאת אוניברסיטת בר-אילן, 2010. Autonomy, Alienation, and the Ethical Life: The Jena Lectures 1803–1806. Palgrave Macmillan, London, 2014. 264 pp. הפילוסוף במרחב הציבורי: מסות לכבוד ירמיהו יובל, פיני איפרגן (עורך), מכון ון ליר והקיבוץ המאוחד, תשע"א. קירקגור: בין אמונה אותנטית להונאה עצמית, הוצאת מאגנס, 2018. פיני איפרגן באתר Academia.edu פיני איפרגן באתר מכון ון ליר בירושלים פיני איפרגן באתר אוניברסיטת בר-אילן סרטונים והרצאות בחזרה אל "הדוח על מצב התבונה" – ד"ר פיני איפרגן, סרטון בערוץ "מכון ון ליר בירושלים", באתר יוטיוב, 21 ביולי 2019 בראשית, שמוט: פרופ' פיני איפרגן מבקש להפסיק להיות ה"דובר" של קאנט, סרטון בערוץ "מכון שלום הרטמן", באתר יוטיוב, 14 בספטמבר 2021 פרופ' פיני איפרגן, באתר מכון ון ליר בירושלים איפרגן פיני | המחלקה לפילוסופיה, באתר אוניברסיטת בר-אילן
ניג'אט אבסוב

ניג'אט אבסוב (באזרית: Nicat Abbasov) הוא שחמטאי אזרי שנולד ב-14 במאי 1995 בבאקו, אזרבייג'ן. בפברואר 2020 היה דירוג השיא שלו לפי מד כושר, 2670 והוא היה האזרי השלישי בדירוג וה־67 בעולם. נכון לדירוג אוגוסט 2023, אבסוב מדורג 97 בעולם עם מד כושר 2646. אבסוב קיבל את תואר האמן בין-לאומי ב־2009 ואת תואר רב-אמן בשחמט ב־2011. ב־2016 זכה בתחרות השחמט של ציריך, ב־2017 באליפות אזרבייג'ן בשחמט ובתחרות הפתוחה של באקו ב־2017. באוקטובר 2019 אבסוב סיים במקום ה־15 (מתוך 156) בהתחרות השווייצרית הגדולה של פיד"ה 2019 עם 6.5 נקודות (2 ניצחונות ו־9 תיקו). בעקבות זאת אבסוב עלה למקום ה־93 בדירוג העולמי שזו הייתה הפעם הראשונה בה דורג במאייה הראשונה. בגביע העולם בשחמט 2019, אבסוב ניצח בסיבוב הראשון את קצפר פיורון (אנ') אך הודח בסיבוב השני על ידי לינייר דומינגס (אנ') שדורג שמיני בתחרות. בגביע העולם בשחמט 2021 התחיל בסיבוב השני בגלל דירוגו בתחרות. אבסוב ניצח בסיבוב השני אך הפסיד לאנדריי יסיפנקו (רו') בסיבוב השלישי. בגביע העולם בשחמט 2023 אבסוב העפיל לחצי הגמר כאשר בדרך הוא ניצח את אניש גירי. בחצי הגמר הפסיד למדורג ראשון בעולם מגנוס קרלסן. בעקבות הודעתו של מגנוס קרלסן שלא ישתתף בתחרות המועמדים בפורמט הנוכחי, העפלה לחצי הגמר נתנה לו את הכרטיס להשתתף בתחרות המועמדים 2024. בתחרות המועמדים הוא סיים במקום האחרון עם 3.5/14. ניג'אט אבסוב השתתף באולימפיאדת השחמט 2016 על הלוח השני של נבחרת אזרבייג'ן ב'. הנבחרת סיימה במקום ה־26 ואבסוב סיים עם 5.5 נקודות מתוך 9. באולימפיאדת השחמט 2022 הוא היה השחקן החמישי (עתודה) של נבחרת אזרבייג'ן שסיימה במקום השביעי. אבסוס סיים עם 6.5 מתוך 9. אבסוס נשוי לשחמטאית האזרית חאילה עבדולה (אנ'), שמחזיקה תואר רב-אמן לנשים. התחרות הפתוחה של באקו 2017 באתר chess-results.com. תוצאות נבחרת אזרבייג'ן ב' באולימפיאדת השחמט 2016, מאתר chess-results.com. תוצאות נבחרת אזרבייג'ן באולימפיאדת השחמט 2022, מאתר chess-results.com. מדיה וקבצים בנושא ניג'אט אבסוב בוויקישיתוף ניג'אט אבסוב, ברשת החברתית פייסבוק ניג'אט אבסוב, ברשת החברתית אינסטגרם ניג'אט אבסוב, באתר צ'סגיימס (באנגלית) ניג'אט אבסוב, באתר פיד"ה (באנגלית)
לואיזה וילהלם

לואיזה וילהלם (בהונגרית: Wilhelm Lujza;‏ סומבטהיי, 2 בינואר 1911 – גבעתיים, 1978) ציירת ישראלית ילידת הונגריה, זוכת פרס נורדאו. לואיזה וילהלם נולדה במשפחה יהודית אורתודוקסית כבתם של שאנדור וילהלם, סוחר טקסטיל, ושל ברתה בינֵת. אביה נפטר באוגוסט 1939 ואמה גורשה ונרצחה באושוויץ. היא החל לאייר ולצייר עוד בילדותה והשתתפה במספר תחרויות ציור בעיר הולדתה. מאוחר יותר לימד אותה אישטוואן יאשקה (Jaska István), צייר בעיר הולדתה. כשהתבגרה עברה לבודפשט (הדבר שבסופו של דבר הציל אותה מהגירוש לאושוויץ) ולמדה בבית הספר הפרטי של אישטוואן אורקני שטרסר ולאחר מכן אצל וילמוש פרלרוט-צ'אבה. בינואר 1940, "עיתון היהודים ההונגרים" פרסם דו"ח ארוך על תערוכת האמנות הראשונה של הפעילות האמנותית של אומיקה - ההתאחדות הלאומית היהודית-הונגרית לחינוך. (פעילות עבור אמנים יהודים שלא יכלו להציג או להופיע בפני קהל שאינו יהודי) הדו"ח הכיל את המשפט הבא: "... הופיעה גם כישרון לא ידוע: נערת כפרית, לואיזה וילהלם, שהגיעה לבודפשט עם 30 פנגו בכיסה, ואחת מתמונותיה נקנתה מיד בתערוכה - בהרבה יותר מכך." לאחר תערוכת האמנות הראשונה שלה השתתפה בשלוש תערוכות נוספות של מסע האמנות של אומיקה. חלק מהתמונות הוצגו בגיליון של עבר ועתיד. לאחר מלחמת העולם השנייה הציגה בתערוכות לאמנות יפה של חברת החשמל ההונגרית, עליהן דיווחו העיתונים החשובים הארציים נפסבה וסאבאד נפ. מייד אחרי זה עזבה את הונגריה ובילתה שנתיים בפריז, בהזמנתו של מארק שאגאל. היא עלתה לישראל והשתקעה בה ב-1950. לואיזה וילהלם ציירה בעיקר תמונות בטכניקות שמן, גואש וצבעי מים. הציגה בעיקר בתל אביב, אך עבודותיה הוצגו במספר מדינות באירופה ובאמריקה הדרומית. בעלה היה יוזף הופמן. Jewish Center of Art, פריז (1950) מועדון ויצו, תל אביב (1950) מוזיאון תל אביב (1951) הביאנלה, סאו פאולו (1952) מוזיאון תל אביב (1954) Cemerinsky and Brand Galleries, תל אביב (1956–1958) גלריה A, האג, הולנד (1956) בית יד לבנים, פרדס חנה (1957) תערוכה קולקטיבית של אמנים ישראלים במלאת 10 שנים להקמת מדינת ישראל, תל אביב, חיפה, ירושלים (1958) The Fredric R. Mann Auditorium, תל אביב (1960) בית ציוני אמריקה, תל אביב (1960) Le Foyer Culturel de L'Embassade de France, תל אביב (1961) בית ראשונים, גבעתיים (1961–1967) בית אל-על, תל אביב (1963) גלריה בן אורי, לונדון (1965) בית החייל, תל אביב (1968) בית שלום עליכם, תל אביב (1973) גלריה רוזנפלד, תל אביב (1983) תערוכת אמנים ישראלים ממוצא הונגרי (1984) המוזיאון העירוני בית עיריית נהריה (1986) פרס נורדאו (1968) לואיז וילהלם באתר אומיקה - ההתאחדות הלאומית היהודית-הונגרית לחינוך הביוגרפיה שלה באתר גלריה קיזלבך המשפחתה באתר geni.com לואיזה וילהלם באתר הספרייה הלאומית של ישראל לואיזה וילהלם באתר מוזיאון ישראל ציור שלה בגלריה יאיר "Születési bejegyzése a szombathelyi polgári születési akv. 10/1911. folyószáma alatt". נבדק ב-2020-09-16.
רות בוטון

רות בוטון שמואלי היא ספורטאית פאראלימפית ישראלית לשעבר. בוטון שמואלי הייתה פעילה במסגרת מרכז הספורט לנכים של איל"ן ברמת גן והשתתפה במשחקי סטוק מנדוויל. במשחקים הפאראלימפיים תל אביב (1968) הייתה שותפה לזכייה במדליית זהב עם נבחרת ישראל בכדורסל בכיסאות גלגלים. בנוסף היא התחרתה באתלטיקה בדרגת נכות D, בתחרות זריקת דיסקוס זכתה במדליית ארד עם תוצאה של 14.9 מטר, ובענפים אחרים התחרתה בתחרויות הוקדמות ולא העפילה לגמר: במירוץ עגלות למרחק 60 מטר סיימה עם תוצאה של 19.1 שניות, בתחרות הדיפת כדור ברזל סיימה עם תוצאה של 4.40 מטר, בתחרות הטלת כידון סיימה עם תוצאה של 7.51 מטר ובחרות זריקת אלה סיימה עם תוצאה של 13.85 מטר. בוטון שמואלי פעילה בקבוצת הריקוד גלגלדאנס. מדיה וקבצים בנושא רות בוטון בוויקישיתוף פירוט השתתפותה בתחרויות המשחקים הפאראלימפיים באתר הרשמי של IPC (באנגלית)